ananddey/assamese-wiki-corpus huggingface dataset:
আন্তঃৰাষ্ট্ৰীয় চিকিৎসা পদাৰ্থবিদ্যা দিৱস

আন্তঃৰাষ্ট্ৰীয় চিকিৎসা পদাৰ্থবিজ্ঞান দিৱস (IDMP) প্ৰতিবছৰে ৭ নৱেম্বৰত পালন কৰা হয়। এই দিৱসৰ উদ্দেশ্য চিকিৎসা পদাৰ্থবিদসকলৰ ভূমিকা আৰু স্বাস্থ্য সেৱাত পদাৰ্থবিজ্ঞানৰ গুৰুত্বক লৈ সচেতনতা বৃদ্ধি কৰা। এই দিনটো হৈছে মেৰী স্ক্লোড'স্কা-কিউৰিৰ (১৮৬৭—১৯৩৪) জন্মদিন — ৰেডিঅ’এক্টিভিটিত তেওঁ কৰা অগ্ৰগামী গৱেষণাই আধুনিক চিকিৎসা পদাৰ্থবিদ্যাৰ আধাৰ স্থাপন কৰিছিল।

ইতিহাস

আন্তঃৰাষ্ট্ৰীয় চিকিৎসা পদাৰ্থবিজ্ঞান দিৱসৰ ধাৰণা আন্তঃৰাষ্ট্ৰীয় চিকিৎসা পদাৰ্থবিজ্ঞান সংগঠন (IOMP) এ ২০১৩ চনত আগবঢ়াইছিল। প্ৰথম বাৰ এই দিনটো পালন কৰা হৈছিল ৭ নৱেম্বৰ ২০১৩ ত — IOMP ৰ ৪৬তম বাৰ্ষিকীৰ অংশ হিচাপে আৰু চিকিৎসা পদাৰ্থবিজ্ঞানৰ ক্ষেত্ৰখনত মেৰী কিউৰিয়ে কৰা অৱদানক স্মৰণ কৰিবলৈ।

লক্ষ্যসমূহ

IDMP ৰ প্ৰধান লক্ষ্যসমূহ:
আধুনিক স্বাস্থ্য সেৱাত চিকিৎসা পদাৰ্থবিদসকলৰ ভূমিকা বুজা।
বিকিৰণ সুৰক্ষা আৰু গুণমান নিয়ন্ত্ৰণৰ বিষয়ে জনসাধাৰণক সচেতন কৰা।
যুৱ বিজ্ঞানীসকলক চিকিৎসা পদাৰ্থবিজ্ঞান ক্ষেত্ৰলৈ উৎসাহিত কৰা।
আন্তঃৰাষ্ট্ৰীয় সহযোগিতা আৰু গৱেষণা উন্নীত কৰা।

পালন পদ্ধতি

প্ৰতিবছৰে IOMP এটা বিশ্বব্যাপী বিষয় (theme) ঘোষণা কৰে আৰু চিকিৎসা পদাৰ্থবিদসকলে সেই বিষয় অনুসৰি কাৰ্যসূচী আয়োজন কৰে:
শিক্ষা সংশ্লিষ্ট আলোচনা চক্ৰ, কৰ্মশালা , ৱেবিনাৰ
শিক্ষার্থী আৰু জনসাধাৰণৰ বাবে সচেতনতামূলক কাৰ্যসূচী
প্ৰদৰ্শনী, বক্তৃতা, কুইজ , খোলা চিকিৎসালয় দিন
মিডিয়া আৰু সামাজিক মাধ্যমত প্ৰচাৰ

আমেৰিকান চিকিৎসা পদাৰ্থবিজ্ঞান সংঘ (AAPM), ইউৰোপীয় চিকিৎসা পদাৰ্থবিজ্ঞান ফেডাৰেচন (EFOMP), এছিয়া–ওচেনিয়া ফেডাৰেচন (AFOMP) আদি সংগঠনেও এই দিনটোত বিভিন্ন কাৰ্যসূচী পালন কৰে।

বাৰ্ষিক বিষয়সমূহ

প্ৰতিবছৰে IDMP ত চিকিৎসা পদাৰ্থবিদ্যাৰ প্ৰগতিৰ ওপৰত ভিত্তি কৰি বিশেষ বিষয় ঘোষণা কৰা হয়:

বছৰ বিষয়
2013 "বিকিৰণ সম্পৰ্ক: কিমান পৰ্যন্ত যথেষ্ট?"
2014 "শৰীৰৰ ভিতৰলৈ চাই – ৰোগীৰ যত্নৰ বাবে"
2015 "উন্নত চিকিৎসা পদাৰ্থবিদ্যা = উন্নত কেঞ্চাৰ চিকিৎসা"
2016 "শিক্ষা – সফলতাৰ চাবি"
2017 "গুণগত স্বাস্থ্য সেৱা, সুৰক্ষিত ৰোগী"
2018 "ৰোগীৰ কল্যাণৰ বাবে পদাৰ্থবিদ্যা"
2019 "ই হৈছে পদাৰ্থবিদ্যাৰ বিশ্ব!"
2020 "স্বাস্থ্য কৰ্মী হিচাপে পদাৰ্থবিদসকল"
2021 "জনসাধাৰণৰ সৈতে পদাৰ্থবিদ্যাৰ ভূমিকা ভাগ লোৱা"
2022 "দীৰ্ঘস্থায়ী স্বাস্থ্য সেৱাৰ বাবে পদাৰ্থবিদ্যা"
2023 "কৃত্ৰিম বুদ্ধিৰ যুগত পদাৰ্থবিদসকলৰ ভূমিকা"
2024 "সুৰক্ষা, স্থিতিস্থাপকতা, দীৰ্ঘস্থায়ী উন্নয়ন"
2025 "নতুন প্ৰযুক্তি – ভৱিষ্যৎ গঢ়ি তোলা পদাৰ্থবিদ্যা"

গুৰুত্ব

চিকিৎসা পদাৰ্থবিদসকল আধুনিক চিকিৎসা বিজ্ঞান আৰু প্ৰযুক্তিত বিকিৰণৰ সুৰক্ষিত প্ৰয়োগত অতি গুৰুত্বপূৰ্ণ ভূমিকা গ্ৰহণ কৰে। তেওঁলোকৰ কামৰ ক্ষেত্ৰসমূহত অন্তৰ্ভুক্ত:
বিকিৰণ চিকিৎসাত সঠিক মাত্ৰা প্ৰদান।
ৰেডিঅ’লজী আৰু নিউক্লিয়াৰ মেডিছিনত গুণমান আৰু সুৰক্ষা নিশ্চিত কৰা।
নতুন ইমেজিং আৰু চিকিৎসা প্ৰযুক্তি উন্নয়ন।
গৱেষণা, শিক্ষা আৰু গুণমান নিয়ন্ত্ৰণ ব্যৱস্থাক সহায় কৰা।

IDMP দিৱস চিকিৎসা পদাৰ্থবিদসকলৰ অৱদান স্বীকাৰ কৰে আৰু স্বাস্থ্য প্ৰযুক্তি আৰু ৰোগী সুৰক্ষাত তেওঁলোকৰ ভূমিকা প্ৰধান কৰে।

এইও চাওক

চিকিৎসা পদাৰ্থবিজ্ঞান
আন্তঃৰাষ্ট্ৰীয় চিকিৎসা পদাৰ্থবিজ্ঞান সংগঠন
মেৰী কিউৰি
বিশ্ব ৰেডিঅগ্ৰাফি দিৱস

তথ্যসূত্র

বাহ্যিক সংযোগ

অনুষ্ঠানিক IOMP IDMP ৱেবছাইট

Category:স্বাস্থ্য সচেতনতা দিৱস
Category:নৱেম্বৰ উৎসৱ
Category:চিকিৎসা পদাৰ্থবিদ্যা
Category:২০১৩ চনত আৰম্ভ কৰা উৎসৱ
বেণুধৰ ৰাজখোৱা

বেণুধৰ ৰাজখোৱা (১৮৭২-১৯৫৫) অসমৰ এগৰাকী সাহিত্যিক আৰু ভাষা-গৱেষক। বেণুধৰ ৰাজখোৱাই ইংৰাজ চৰকাৰৰ পৰা ৰায়চাহাব খিতাপ লাভ কৰিবলৈ সমৰ্থ হৈছিল। ১৮৮৯ চনৰ পৰা নাটক ৰচনাৰ কাম আৰম্ভ কৰে আৰু পদ্মনাথ গোহাঞিবৰুৱাৰ লগলাগি বিজুলী নামৰ আলোচনীখন প্ৰকাশত বিশেষ অৰিহণা যোগাইছিল। অসমীয়া সাহিত্যলৈ আগবঢ়োৱা বিশেষ বৰঙনিৰ বাবে বেণুধৰ ৰাজখোৱাক অসম সাহিত্য সভাই ১৯২৬ চনৰ অক্টোবৰ মাহত ধুবুৰীত অনুষ্ঠিত হোৱা বাৰ্ষিক অধিবেশনত সভাপতিৰূপে বৰণ কৰিছিল৷। পাছলৈ ৰাজখোৱা শিৱসাগৰৰ আধুনিক মঞ্চ আন্দোলনৰ লগত জড়িত হৈ পৰিছিল। তেওঁ নিজা নাটক কেইখনিতে সমাজৰ সৰু-সুৰা দোষ ব্যংগ চৰিত্ৰৰ মাজেৰে উপস্থাপন কৰি সমাজক শুধৰোৱাৰ সৰু আশা এটি মনতে পুহি ৰাখিছিল। ঠায়ে ঠায়ে সুন্দৰ প্ৰহসনমূলক পৰিস্থিতি সৃষ্টি কৰাত তেওঁ পটুতা প্ৰদৰ্শন কৰিবলৈ সক্ষম হৈছিল।

জন্ম আৰু পৰিয়াল

বেণুধৰ ৰাজখোৱাৰ জন্ম হয় ১৮৭২ চনৰ ১১ডিচেম্বৰত, দিহিং নৈৰ পাৰৰ খোৱাং চহৰত। তেওঁৰ পিতৃৰ নাম সুচান্দৰাম ৰাজখোৱা আৰু মাকৰ নাম হীৰাৱতী ৰাজখোৱা। তেওঁৰ দুই ককায়েকৰ নাম আছিল চন্দ্ৰধৰ ৰাজখোৱা আৰু সূৰ্যধৰ ৰাজখোৱা৷

শিক্ষা

বেণুধৰৰ পিতৃ চুছন্দৰাম এজন মৌজাদাৰ আছিল৷ তেওঁ ১৮৭৭ চনত জয়পুৰ চহৰৰ মৌজাদাৰ হয়গৈ৷ কিন্তু তাত পঢ়াৰ ভাল সুবিধা নথকাত সূৰ্যধৰ আৰু বেণুধৰকক ডিব্ৰুগড়লৈ পঠিয়ায়৷ ১৮৮৯ চনত ডিব্ৰুগড়ৰ পৰাই বেণুধৰে দ্বিতীয় বিভাগত এণ্ট্ৰেন্স পাছ কৰে আৰু কলিকতাৰ প্ৰেছিডেন্সী কলেজত নাম লগায়৷
A Companion To Writers In Assam (1944)

উপন্যাস-
মহাসতী জয়মতী(১৯২৮)।

লোক-সাহিত্য বিষয়ক গ্ৰন্হসমূহ -
ASSAMESE DEMONOLGY (1905),
বিহু (১৯১৪),
Historical Sketches of Old Assam (1917),
Assamese Popular Superstitions (1920)

আত্মজীৱনী
মোৰ জীৱন দাপোন (১৯৬৯)

তথ্য সংগ্ৰহ

বাহ্যিক সংযোগ

গীত – বেণুধৰ ৰাজখোৱাৰ ৰচিত এটা কবিতা, সঁফুৰা ডট অৰ্গত
Documents on North-East India: Assam (1664-1935)
Benudhar Rajkhowa, Assamese Literature at indianetzone.com

শ্ৰেণী:অসমৰ ব্যক্তি
শ্ৰেণী:অসমীয়া কবি
শ্ৰেণী:অসম সাহিত্য সভাৰ সভাপতি
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
টেনেচি ক্লাফলিন

টেনেচি চেলেষ্ট ক্লাফলিন, মণ্টচেৰাটৰ ভিছকাউণ্টেছ ( (২৬ অক্টোবৰ, ১৮৪৪ – ১৮ জানুৱাৰী, ১৯২৩), টেনি চি নামেৰেও পৰিচিত৷ তেওঁ এগৰাকী আমেৰিকান ভোটাধিকাৰী আছিল আৰু তেওঁৰ ভগ্নী ভিক্টোৰিয়া উডহালৰ সৈতে ৱাল ষ্ট্ৰীটত দালালি সংস্থা মুকলি কৰা প্ৰথমগৰাকী মহিলা হিচাপে বেছি পৰিচিত আছিল৷আনহাতে সাংবাদিক বাৰ্বাৰা গোল্ডস্মিথে ১৮৪৬ চনত জন্ম হৈছে বুলি উল্লেখ কৰিছে।

১৮৭১ চনত ভগ্নীদ্বয়ে পৌৰসভাৰ নিৰ্বাচনত ভোট দিবলৈ চেষ্টা কৰে আৰু নাকচ কৰা হয়।

১৮৭১ চনৰ ১১ আগষ্টত টেনেচি ক্লাফলিনে নিউয়ৰ্কৰ অষ্টম কংগ্ৰেছ জিলাৰ বাবে প্ৰাৰ্থীত্ব ঘোষণা কৰে। সেই সময়ত অষ্টম কংগ্ৰেছৰ জিলাখন বহুলাংশে জাৰ্মান-আমেৰিকান আছিল। জাৰ্মান আৰু আমেৰিকাৰ পতাকাৰে আগুৰি থকা আৰভিং প্লাজাত ক্লাফলিনে প্ৰাৰ্থীত্ব ঘোষণা কৰে। তেওঁ জাৰ্মান ভাষাত ভাষণ দিছিল।

১৮৭২ চনৰ ১০ মে'ত নৱগঠিত ইকুৱেল ৰাইটছ পাৰ্টিয়ে উডহালক আমেৰিকাৰ ৰাষ্ট্ৰপতি পদৰ বাবে মনোনীত কৰে।ফ্ৰেডেৰিক ডগলাছক উপ-ৰাষ্ট্ৰপতি হিচাপে মনোনীত কৰা হয় যদিও তেওঁ মনোনয়নক আওকাণ কৰি ইয়াৰ পৰিৱৰ্তে ইউলিছিছ এছ গ্ৰাণ্টৰ হৈ সক্ৰিয়ভাৱে প্ৰচাৰ চলায়।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
বংগ

বংগ (বাংলা ভাষাত: বঙ্গ/ বাংলা) এটি ভৌগোলিক, সাংস্কৃতিক আৰু ঐতিহাসিক অঞ্চল, যি দক্ষিণ এছিয়াৰ পূব দিশে স্থিত, বংগোপসাগৰৰ উত্তৰ দিশে। ই ঘাইকৈ বৰ্তমানৰ বাংলাদেশ আৰু ভাৰতৰ পশ্চিম বংগ ৰাজ্য সামৰে। ভৌগোলিকভাৱে, ই গংগা-ব্ৰহ্মপুত্ৰ ব-দ্বীপ সামৰে, যি বিশ্বৰ সৰ্ববৃহৎ ব-দ্বীপ। তদুপৰি, নেপাল আৰু ভূটানৰ দক্ষিণ দিশৰ হিমালয়ৰ এটি অংশও এই অঞ্চলৰ অন্তৰ্গত। পাহাৰীয়া বৰ্ষাবনকে ধৰি ঘন অৰণ্য বংগৰ উত্তৰ আৰু পূব দিশে আছে। এই অঞ্চলৰ মধ্য ভাগত আছে উচ্চ মালভূমি: সৰ্বোচ্চ বিন্দু ৩৬৩৬ মিটাৰ উচ্চ চাণ্ডাকফু। দক্ষিণ-পশ্চিম দিশে আছে সুন্দৰবন, যি বিশ্বৰ সৰ্ববৃহৎ মেনগ্ৰোভ বন। অঞ্চলটোৰ জলবায়ু মৌচুমী, যাক পৰম্পৰাগত বাঙালী পঞ্জিকাত ৬ ঋতুত ভাগ কৰা হয়।

ইতিহাস

পূৰ্বতে গংগাঋদ্ধি (গ্ৰীক ভাষাত গংগাৰিডাই) নামেৰে জনাজাত ৰাজ্য প্ৰাচীন কালত এটি অগ্ৰণী শক্তি আছিল, য'ত আছিল বিস্তৃত বাণিজ্য-পথ, যি ৰোমান ইজিপ্তলৈকে বিয়পি আছিল। বাঙালী পাল সাম্ৰাজ্য আছিল এই অঞ্চলৰ অন্তিম বৌদ্ধ শাসক, যি ৭৫০ খ্ৰীষ্টাব্দত প্ৰতিষ্ঠা কৰা হৈছিল। ই নৱম শতিকালৈ ভাৰতীয় উপমহাদেশৰ এক অগ্ৰণী শক্তি হৈ পৰিছিল। দ্বাদশ শতিকাত হিন্দু সেন বংশ ক্ষমতালৈ আহিল। পাল বংশৰ ৰাজতেই এই অঞ্চলত ইছলাম ধৰ্মই প্ৰৱেশ কৰিছিল, আব্বাছিদ কালিফেটৰ সৈতে বাণিজ্যৰ মাধ্যমেৰে। দিল্লী সুলতানীৰ স্থাপনাৰ পাছত বংগত এই ধৰ্মৰ প্ৰভাৱ ব্যাপকভাৱে বাঢ়িবলৈ ধৰিল। আৰ্থিকভাৱে এই অঞ্চল শৃংগত আছিল বংগ সুলতানীৰ কালত, যি ১৩৫২ চনত স্থাপিত। সেই সময়ত ই বিশ্বৰ আতাইতকৈ ধনী বাণিজ্যিক জাতিৰ অন্যতম আছিল।

১৫৭৬ চনত ই মোগল সাম্ৰাজ্যত মিলিল। বংগ চুবাঃ আছিল সাম্ৰাজ্যখনৰ আতাইতকৈ ধনী প্ৰান্ত, আৰু এক মহত্বপূৰ্ণ বৈশ্বিক ৰপ্তানিকাৰী। কপাহ, পাত আৰু জাঁহাজ আদি নিৰ্মাণৰ ই কেন্দ্ৰ আছিল। বংগৰ মুঠ ঘৰুৱা উৎপাদন আছিল বিশ্বৰ ১২%, যি পশ্চিম ইউৰোপতকৈও অধিক আছিল। বংগবাসীৰ জীৱনৰ স্তৰ আছিল বিশ্বৰ ভিতৰতেই আতাঅতকৈ চহকী। ১৭৫৭ চনত পলাশীৰ ৰণত ব্ৰিটিছ ইষ্ট ইণ্ডিয়া কোম্পানীৰ হাতলৈ বংগৰ শাসন গ'ল। ব্ৰিটিছ ৰাজৰ অন্তৰ্গত, ই হৈ পৰিল বেংগল প্ৰেচিডেঞ্চি। বিশ্বৰ প্ৰথম ঔদ্যোগিক বিপ্লৱত বংগৰ বিশেষ ভূমিকা আছিল, কিন্তু পাছলৈ এই অঞ্চলৰ নিজৰেই অ-ঔদ্যোগীকৰণ দেখা গ'ল। ইষ্ট ইণ্ডিয়া কোম্পানীৰ নীতিৰ ফলত, যেনে বৰ্ধমান কৃষি কৰ (১০%ৰ পৰা ৫০%লৈ), আৰু লগতে অকাল, মহামাৰী আদিৰ ফলত, ১৭৭০ চনত দ্য গ্ৰে'ট বেংগল ফেমিন হ'ল, য'ত ১ নিযুতৰ পৰা ১০ নিযুত বাঙালীৰ মৃত্যু হ'ল।

দ্বিতীয় বিশ্বযুদ্ধৰ সময়ত জাপানে বংগ আক্ৰমণ কৰিছিল। এই সময়ত ভাৰতীয় স্বাধীনতা আন্দোলনৰ অনেক বিপ্লৱী গোট এই অঞ্চলত সক্ৰিয় আছিল। ভাৰত বিভাজনৰ সময়ত বংগক দুভাগ কৰা হ'ল হিন্দু প্ৰধান পশ্চিম বংগ আৰু মুছলিম প্ৰধান পূব বংগত। মাজতে এক স্বাধীন, ঐক্যবদ্ধ বংগ সৃষ্টিৰ পৰিকল্পনা কৰা হৈছিল যদিও ধাৰ্মিক বিবাদৰ বাবে সেই পৰিকল্পনা বাদ দিয়া হ'ল। পশ্চিম বংগ ভাৰতৰ ভাগ হ'ল, আৰু পূব বংগ পাকিস্তানৰ। পাছলৈ পূব বংগ পাকিস্তানৰ পৰা পৃথক হৈ এক স্বাধীন দেশ হ'ল, যাৰ নাম বাংলাদেশ। যদিও বৰ্তমানে বংগই বাংলাদেশ আৰু পশ্চিম বংগ সূচায়, এসময়ত বংগই বৰ্তমানৰ ভাৰতৰ বিহাৰ, ঝাৰখণ্ড, উৰিষ্যা আৰু অসম ৰাজ্য, তথা বৰ্তমানৰ ম্যানমাৰৰ ৰাখাইন ৰাজ্যও সামৰিছিল।

জনসংখ্যা

২০১১ চনত বংগৰ জনসংখ্যা আছিল ২৫০ নিযুত, যাৰে ১৬০ নিযুত বাংলাদেশ আৰু ৯১.৩ নিযুত ভাৰতৰ নাগৰিক। ই বিশ্বৰ আতাইতকৈ ঘন-বসতিপূৰ্ণ অঞ্চলসমূহৰ অন্য়তম।

তথ্য সংগ্ৰহ

শ্ৰেণী:ভাৰতৰ অঞ্চলসমূহ
শ্ৰেণী:ভাৰতৰ ভূগোল
শ্ৰেণী:Articles with hAudio microformats
ব্ৰাহ্মণ্যবাদৰ ক’লীয়া ডাৱৰ আৰু অসম

ব্ৰাহ্মণ্যবাদৰ ক’লীয়া ডাৱৰ আৰু অসম হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন প্ৰবন্ধ সংকলন। আঁক-বাক প্ৰকাশনে ২০১২ চনত প্ৰথম প্ৰকাশ কৰি উলিওৱা গ্ৰন্থখনৰ পৰিৱৰ্ধিত সংস্কৰণ ২০১৯ চনৰ নৱেম্বৰ মাহত প্ৰকাশ কৰে ৰেখা প্ৰকাশনে। লেখকে গ্ৰন্থখন পীতাম্বৰ দেৱগোস্বামী আৰু কৰ্মবীৰ চন্দ্ৰনাথ শৰ্মালৈ উছৰ্গা কৰি এনেদৰে লিখিছে, "অসমৰ দুই ক্ষণজন্মা পুৰুষ পীতাম্বৰ দেৱগোস্বামী আৰু কৰ্মবীৰ চন্দ্ৰনাথ শৰ্মা- যাৰ জন্ম হৈছিল দুটা নৈষ্ঠিক ব্ৰাহ্মণ পৰিয়ালত আৰু যাৰ উদাৰ, প্ৰগতিশীল চিন্তা আৰু কৰ্মৰাজিয়ে অসমৰ আকাশ পোহৰাই তুলিছিল, সেই দুজন পুণ্যাত্মাৰ পবিত্ৰ সোঁৱৰণত মোৰ এই গ্ৰন্থখন উছৰ্গা কৰিবলৈ পাই মই হ'লো ধন্য...।" কিতাপখন সম্পৰ্কে ড° হীৰেন গোহাঁইৰ মন্তব্য এনেধৰণৰ,"জাতিভেদ ব্ৰাহ্মণ্যবাদৰ প্ৰধান আৰু অতিশয় ক্ষতিকৰ বৈশিষ্ট্য। এই জাতিভেদৰ ভিত্তিতে ভাৰতৰ একালৰ গতিশীল সমাজখন স্থবিৰতাত স্তব্ধ হৈ পৰিছিল। অসংখ্য 'ধৰ্মশাস্ত্ৰ' আছিল ব্ৰাহ্মণ্যবাদৰ আদৰ্শগত আধাৰ- যাৰ ভিতৰত মনুঅসংহিতা সৰ্বপ্ৰধান। ... আজিলৈকে ব্ৰাহ্মণ্যবাদৰ প্ৰভাৱ আৰু তাৰ বিৰুদ্ধে হোৱা সংগ্ৰামৰ মনোজ্ঞ বিৱৰণ ময়ূৰ বৰাই দাংই ধৰিছে। ময়ূৰ বৰাই কৰা এই কামটো যে গুৰুত্বপূৰ্ণ, সন্দেহ নাই।"

বিৱৰণ

কিতাপখন চাৰিটা অংশত বিভক্ত। প্ৰথম অংশ হৈছে ঐতিহাসিক দৃষ্টিকোণেৰে ব্ৰাহ্মণ্যবাদ। ইয়াত থকা প্ৰবন্ধসমূহ হ'ল-তেখেতে ২০১৮ চনলৈকে ১৪খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা। তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি।

তথ্যৰ উৎস

লগতে চাওক

চিৰদিন অসমীয়া

শ্ৰেণী:অসমীয়া গ্ৰন্থ
এমি ৰীডাৰ

এমি ৰীডাৰ (জন্ম ২৫ আগষ্ট, ১৯৮০), পূৰ্বতে এমি ৰীডাৰ হেডলী নামেৰে পৰিচিত এগৰাকী আমেৰিকান কমিক গ্ৰন্থৰ শিল্পী আৰু লেখিকা যিয়ে ফুলছ গোল্ড, মেডাম ছানাডু, বেটউমেন, আৰু মুন গাৰ্ল এণ্ড ডেভিল ডাইনোছৰৰ দৰে শিৰোনামৰ কামৰ বাবে পৰিচিত।

প্ৰাথমিক জীৱন

১৯৮০ চনৰ ২৫ আগষ্টত জন্মগ্ৰহণ কৰা এমি ৰীডাৰৰ ঘৰ মূলতঃ ক’লৰাডোৰ ডেনভাৰত আৰু তেওঁ সমাজ বিজ্ঞানৰ স্কুলত বিজ্ঞান শাখাত স্নাতক ডিগ্ৰী লাভ কৰে।

কেৰিয়াৰ

এমি ৰীডাৰক প্ৰথমে চতুৰ্থ টকিঅ’পপৰ ৰাইজিং ষ্টাৰছ অৱ মাংগা প্ৰতিযোগিতাৰ জৰিয়তে আৱিষ্কাৰ কৰা হৈছিল আৰু পিছলৈ তেওঁ অ'ইএল মাংগা ফুলছ গোল্ড লিখিছিল আৰু চিত্ৰিত কৰিছিল।

ৰীডাৰ লেখক মেট ৱেগনাৰৰ সৈতে ডিচি কমিক্সৰ ভাৰ্টিগো ইম্প্ৰিণ্টৰ মেডাম ছানাডু ছিৰিজৰ মুখ্য শিল্পী হৈছিল। ২০০৭ চনত দিয়া এক সাক্ষাৎকাৰত তেওঁ সম্পাদক ব্ৰেণ্ডন মণ্টক্লেয়াৰক কমিকছ উদ্যোগত আৰম্ভণি কৰাত সহায় কৰাৰ বাবে কৃতিত্ব দিয়ে। ২০১০ চনত ডিচিয়ে ঘোষণা কৰে যে, তেওঁ জে এইচ উইলিয়ামছ তৃতীয়ৰ সৈতে বেটউমেন ছিৰিজৰ বিকল্প কলাৰ দায়িত্ব গ্ৰহণ কৰিব, ইয়াৰ উপৰিও সেই শিৰোনাম আৰু ছুপাৰগাৰ্লৰ ভেৰিয়েণ্ট কভাৰ প্ৰদান কৰে, যাৰ পিছৰটো তেওঁ ৫৫ সংখ্যাৰ পৰা আৰম্ভ কৰে। তাৰ পিছত পৰৱৰ্তী কাহিনী চাপৰ মাজত "সৃষ্টিশীল পাৰ্থক্য"ৰ বাবে তেওঁ বেট ৱ’মেন কিতাপখন এৰি থৈ যায়। ৰীডাৰ ইমেজ কমিক্সলৈ গুচি যায় আৰু লেখক ব্ৰেণ্ডন মণ্টক্লেয়াৰৰ সৈতে ৰকেট গাৰ্ল সৃষ্টি কৰে। ২০১৫ চনত তেওঁ আৰু মণ্টক্লেয়াৰে মাৰ্ভেল কমিক্সৰ বাবে মুন গাৰ্ল এণ্ড ডেভিল ডাইনোছৰৰ সহ-লেখক আৰম্ভ কৰে।

কৌশল আৰু বিষয়বস্তু

পেঞ্চিল আৰু বৈদ্যুতিক ইৰেজাৰৰ উপৰিও ৰীডাৰে হাতেৰে ৰং কৰা কামৰ বাবে কপিক মাল্টিলাইনাৰ আৰু কপিক মাৰ্কাৰ ব্যৱহাৰ কৰে।

তথ্য সূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:কাৰ্টুনিষ্ট
নীৰজ কাবি

নীৰজ কাবি এজন ভাৰতীয় চলচ্চিত্ৰ আৰু থিয়েটাৰ অভিনেতা, পৰিচালক আৰু প্ৰশিক্ষক। আন্তঃৰাষ্ট্ৰীয় চলচ্চিত্ৰ, হিন্দী চলচ্চিত্ৰ, থিয়েটাৰ আৰু টেলিভিশ্যনৰ কামৰ বাবে তেওঁক জনা যায়। এক সুকীয়া অভিনয়শৈলী তেওঁৰ অভিনয়ত দেখিবলৈ পোৱা যায়।

প্ৰাথমিক জীৱন

১৯৬৮ চনৰ ১২ মাৰ্চত বিহাৰৰ জামছেদপুৰত নীৰজ কাবিৰৰ জন্ম। জমছেদপুৰৰ লয়লা স্কুলৰ পৰাই স্কুলীয়া শিক্ষা গ্ৰহণ কৰিছিল। পিছলৈ তেওঁ পুনেৰ চিম্বায়’ছিছ কলেজৰ পৰা কম্পিউটাৰ বিজ্ঞানত ডিপ্লমা লাভ কৰে।

ব্যক্তিগত জীৱন

পিতৃৰ নাম তুষাৰ কাবি, আৰু মাকৰ নাম জাৰিন কাবি। তেওঁৰ এজন ভাতৃ পাৰ্থ কাবি আৰু ভগ্নী ৰাধিকা বিৰ্দি। ফেশ্বন ডিজাইনাৰ দীপালী কোষ্টাৰ সৈতে বিবাহপাশত আৱদ্ধ হোৱা এই দম্পতীয়ে শতক্ষী কাবি নামৰ কন্যা সন্তানৰ আশীৰ্বাদ লাভ কৰিছে। দেউতাকৰ ফালৰ পৰা তেওঁ ওডি়য়া।

কেৰিয়াৰ

নীৰজ কাবি এজন স্ব-শিক্ষিত অভিনেতা, পৰিচালক, প্ৰশিক্ষক যিয়ে অভিনয়, পৰিচালনা, প্ৰশিক্ষণ আৰু গৱেষণাৰ সৈতে জড়িত থিয়েটাৰ আৰু ফিল্ম ৰেচিডেন্সি গঢ়াৰ দিশত কাম কৰি আছে। তেওঁ ব্যৱহাৰ কৰা কৌশলসমূহ তেওঁৰ নিজৰ আৱিষ্কাৰ আৰু পৰীক্ষা যিবোৰৰ ওপৰত তেওঁ বহু বছৰ ধৰি ছবি আৰু থিয়েটাৰত অভিনয়ৰ দক্ষতা বিকাশৰ বাবে কাম কৰি আহিছে।

যোৱা দুটা দশকৰ পৰা তেওঁ ৰাষ্ট্ৰীয় আৰু আন্তঃৰাষ্ট্ৰীয় প্ৰখ্যাত থিয়েটাৰ আৰু চলচ্চিত্ৰ পৰিচালকৰ সৈতে পেছাদাৰী অভিনেতা হিচাপে কাম কৰি আহিছে। নাট্য পৰিচালক হিচাপে তেওঁ ভাৰতীয় আৰু গ্ল’বেল নাট্য গ্ৰন্থৰ ব্যাখ্যাৰ বাবে নগৰীয়া অভিনেতাৰ সৈতে ভাৰতীয় পৰম্পৰাগত শিল্পীসকলক সহযোগিতা কৰাৰ ধাৰণাটো অন্বেষণ কৰি আহিছে। নীৰজে ১৯৯৬ চনৰ পৰা দেশৰ বিভিন্ন প্ৰান্ত ভ্ৰমণ কৰি অভিনেতা, শিশু আৰু অন্যান্য উদ্যোগৰ বাবে নাট্য আৰু অভিনয় কৰ্মশালা পৰিচালনা কৰি আহিছে। যিহেতু নাট্য আৰু চলচ্চিত্ৰই জীৱন পৰিৱৰ্তন কৰিব পৰা উন্নত স্তৰৰ আচৰণ বিজ্ঞানৰ সৈতে জড়িত, সেয়েহে এই কৰ্মশালাসমূহ নাট্য দৰ্শন, নাট্য বিজ্ঞান আৰু নাট্য কলাৰ গভীৰ অন্বেষণৰ ভেটিৰ ওপৰত ভিত্তি কৰি গঢ় লৈ উঠিছে।

থিয়েটাৰ

১৯৯৮ চনত মুম্বাইত পেছাদাৰী নাট্য অভিনেতা হিচাপে কাম আৰম্ভ কৰিছিল নীৰজে। শ্বেক্সপীয়েৰৰ (বেংকোৰ চৰিত্ৰত), টম ষ্টপাৰ্ড (হেমলেটৰ চৰিত্ৰত), মলিয়েৰ (স্গানাৰেলৰ চৰিত্ৰত), মাৰিভক্স (হাৰ্লেকুইনৰ চৰিত্ৰত), চেকভ (গুৰভ এণ্ড চেকভৰ চৰিত্ৰত), অস্কাৰ ৱাইল্ড (ৰজা হেৰোডৰ চৰিত্ৰত) নাটকত তেওঁ ডাঙৰ বা মুখ্য চৰিত্ৰত অভিনয় কৰিছে ), ইবচেন (টেছমেন হিচাপে), মাৰ্গুৰাইট ডুৰাছ (পিটাৰ মৰ্গানৰ চৰিত্ৰত), ফ্লৰিয়ান জেলাৰ (পিয়েৰৰ চৰিত্ৰত) আদিৰ লগতে আন্তঃৰাষ্ট্ৰীয় আৰু ভাৰতীয় পৰিচালক যেনে ফ্ৰান্সৰ জিন জেক বেলট আৰু এৰিক ভিগনাৰ, ইজৰাইলৰ গিল এলন, আমেৰিকাৰ ৰেনে মিগ্লিয়াচিঅ’ আৰু অতুল কুমাৰ, ৰেহান ইঞ্জিনিয়া আৰু ভাৰতৰ পৰা নাছিৰুদ্দিন শ্বাহৰ সৈতে কাম কৰিছে।

চিনেমা

১৯৯৭ চনত নীৰজৰ চিনেমাৰ কাম আৰম্ভ হয় "The Last Vision" ছবিখনৰ জৰিয়তে, যাৰ পৰিচালক মিষ্টাৰ এ.কে. বীৰ আৰু এন এফ ডি চিৰ দ্বাৰা প্ৰযোজিত যিয়ে ১৯৯৮ চনত ৰাষ্ট্ৰীয় বঁটা লাভ কৰি কায়ৰো আৰু ছিংগাপুৰ আন্তঃৰাষ্ট্ৰীয় চলচ্চিত্ৰ মহোৎসৱৰ প্ৰতিযোগিতা শাখাত স্থান লাভ কৰে।

শ্যাম বেনেগালৰ টেলিভিছন ধাৰাবাহিক 'সমবিধান'ত মহাত্মা গান্ধীৰ চৰিত্ৰত অভিনয় কৰাৰ পৰা আৰম্ভ কৰি দিবাকৰ বেনাৰ্জীৰ "ডিটেক্টিভ ব্যুমকেশ বক্সী" (য়েশ ৰাজ ফিল্মছ)ত এজন ভিলেইন আৰু "তলৱাৰ"ত দোষী সাব্যস্ত হোৱা পিতৃৰ চৰিত্ৰত অভিনয় কৰিছিল, এইখন মেঘনা গুলজাৰৰ পৰিচালনা আৰু বিশাল ভৰদ্বাজ প্ৰযোজনাৰে‍ এক সত্য জীৱন কাহিনীৰ আধাৰত নিৰ্মিত।

তথ্য সংগ্ৰহ

শ্ৰেণী:জীৱিত ব্যক্তি
মেৰী ই ব্ৰুংকো

মেৰী ই ব্ৰুংক' ( (জন্ম ১৯৬১) এগৰাকী আমেৰিকান আণৱিক জীৱবিজ্ঞানী আৰু ৰোগপ্ৰতিৰোধ বিজ্ঞানী৷ পৰৱৰ্তী সময়ত তেওঁ FOXP3 নামেৰে নামাকৰণ কৰা জিনটোক স্কাৰ্ফি মাউছ ফেন'টাইপৰ কাৰণ হিচাপে সহ-চিনাক্ত কৰাৰ বাবে স্বীকৃতি লাভ কৰে, যিটো তথ্য আধুনিক নিয়ন্ত্ৰণকাৰী টি কোষ জীৱবিজ্ঞানৰ বাবে আধাৰ হৈ পৰিছিল। ২০২৫ চনত পৰিধীয় প্ৰতিৰোধ সহিষ্ণুতা-সম্পৰ্কীয় আৱিষ্কাৰৰ বাবে ব্ৰুংক’ক ফ্ৰেড ৰামছ্‌ডেল আৰু শ্বিমন ছাকাগুচিৰ সৈতে শৰীৰবিজ্ঞান বা চিকিৎসা বিজ্ঞানৰ নোবেল বঁটা প্ৰদান কৰা হয়

শিক্ষা আৰু কৰ্মজীৱন

১৯৯১ চনত প্ৰিন্সটন বিশ্ববিদ্যালয়ৰ পৰা আণৱিক জীৱবিজ্ঞানত পি এইচ ডি লাভ কৰে।

ব্ৰুংকোৱে ছিয়াটল অঞ্চলত উদ্যোগ গৱেষণা, ৱাশ্বিংটনৰ বথেলত চেলটেক গৱেষণা আৰু বিশ্লেষণত জড়িত হৈছিল আৰু পিছলৈ ছিয়াটলৰ ইনষ্টিটিউট ফৰ চিষ্টেমছ বায়'লজীত কাম কৰিছিল। পৰৱৰ্তী সময়ত তেওঁ ছিয়াটলতে সহযোগিতামূলক ব্যৱস্থা জীৱবিজ্ঞান আৰু মাল্টিঅমিক্স প্ৰকল্পত কাম কৰে।

গৱেষণা

মেৰী ই ব্ৰুংক' ২০০১ চনৰ নেচাৰ জেনেটিক্স গৱেষণা পত্ৰখনৰ সহলেখিকা যি স্কাৰফি জিন উৎপাদনক চিনাক্ত কৰিছিল৷ প্ৰথমতে ইয়াক স্কাৰফিন বুলি কোৱা হৈছিল আৰু পিছলৈ ইয়াক FOXP3 বুলি কোৱা হৈছিল৷ ইয়াৰ ভংগনৰ সৈতে এন্দুৰৰ মাৰাত্মক লিম্ফোপ্ৰলিফেৰেটিভ বিকাৰৰ সম্পৰ্ক আছে। তেওঁ ২০০১ চনৰ আমেৰিকান জাৰ্নেল অৱ হিউমেন জেনেটিক্সৰ গৱেষণা পত্ৰৰ সহ-লেখিকা হিচাপে মানৱ হাড়ৰ জীনতত্ত্বতো অৰিহণা যোগাইছিল৷ তেওঁ দেখুৱাইছিল যে SOST ত কাৰ্য্যক্ষমতাৰ ভিন্নতা হেৰুৱাই স্ক্লেৰষ্টিঅ’ছিছৰ সৃষ্টি কৰে আৰু স্ক্লেৰষ্টিনক হাড়ৰ হোমিঅ’ষ্টেছিছৰ নিয়ন্ত্ৰক হিচাপে বৈশিষ্ট্য প্ৰদান কৰে।

ব্ৰুংক'ৰ আটাইতকৈ উল্লেখনীয় কামে স্কাৰফি বিকাৰক FOXP3 লৈ মেপিং কৰিছিল আৰু প্ৰমাণ কৰিছিল যে এই ট্ৰান্সক্ৰিপচন ফ্যাক্টৰ হেৰুৱাই অনিয়ন্ত্ৰিত টি কোষ সক্ৰিয়কৰণ আৰু মাৰাত্মক লিম্ফোপ্ৰলিফাৰেচনক ধাৱমান কৰে, FOXP3ক নিয়ন্ত্ৰণকাৰী টি কোষৰ মধ্যস্থতাত পেৰিফেৰেল ইমিউন টোলাৰেন্সৰ কেন্দ্ৰত স্থাপন কৰে। FOXP3 ৰ জিনীয় চিনাক্তকৰণে থাইমাছৰ বাহিৰত প্ৰতিৰোধ ক্ষমতাই কেনেকৈ আত্মবিক্ৰিয়াশীলতাক নিয়ন্ত্ৰণ কৰে সেই বিষয়ে বুজিবলৈ আণৱিক ভিত্তি প্ৰদান কৰিছিল আৰু নিয়ন্ত্ৰণকাৰী টি কোষৰ বিকাশ আৰু কাৰ্য্যৰ ওপৰত বিস্তৃত কামৰ অনুঘটক হিচাপে কাম কৰিছিল। ব্ৰুংকোৱে এই কথাও প্ৰতিষ্ঠা কৰাত সহায় কৰিছিল যে SOSTৰ কাৰ্য্যক্ষমতা হেৰুৱাই স্ক্লেৰষ্টিঅ'ছিছৰ সৃষ্টি কৰে, যাৰ ফলত হাড় গঠনৰ নিঃসৃত প্ৰতিৰোধক হিচাপে স্ক্লেৰষ্টিনক প্ৰকাশ পায় আৰু হাড়ৰ ৰোগত চিকিৎসামূলক অক্ষ হিচাপে WNT সংকেত প্ৰদানক উজ্জ্বল কৰি তোলা হয়। তাৰ পিছত বহু গোটৰ কামে ৰোম'ছ'জুমেবকে ধৰি এণ্টি-স্কলেৰষ্টিন চিকিৎসাৰ সূচনা কৰে, যিয়ে নিয়ন্ত্ৰণমূলক অনুমোদন লাভ কৰে আৰু ক্লিনিকেল লেখা-মেলাত ইয়াৰ ব্যাপক পৰ্যালোচনা কৰা হয়৷

বঁটা-সন্মান

২০২৫ চনৰ ৬ অক্টোবৰত ষ্টকহোমৰ কেৰলিনস্কা ইনষ্টিটিউটৰ নোবেল সমিতিয়ে ঘোষণা কৰে যে পৰিধীয় প্ৰতিৰোধ সহিষ্ণুতা-সম্পৰ্কীয় আৱিষ্কাৰৰ বাবে ব্ৰুংক’ক আমেৰিকাৰ ফ্ৰেড ৰামছ্‌ডেল আৰু জাপানৰ শ্বিমন ছাকাগুচিৰ সৈতে শৰীৰবিজ্ঞান বা চিকিৎসা বিজ্ঞানৰ নোবেল বঁটা প্ৰদান কৰা হৈছে৷ তেওঁ এই বঁটাৰ এক তৃতীয়াংশ ধনৰাশি লাভ কৰিব৷

তথ্যসূত্ৰ

শ্ৰেণী:চিকিৎসা বিজ্ঞানৰ ন'বেল বঁটা বিজয়ী
শ্ৰেণী:জীৱবিজ্ঞানী
শ্ৰেণী:জীৱিত ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:ন’বেল বঁটা বিজয়ী
লক্ষ্মী চান্দ জৈন

লক্ষ্মী চান্দ জৈন (; জন্ম:১৯২৫-মৃত্যু:২০১০) এগৰাকী ৰাজনৈতিক এক্টিভিষ্ট আৰু লেখক।
পিছলৈ বিভিন্ন সময়ত তেওঁ পৰিকল্পনা আয়োগৰ সদস্য হিচাপে, দক্ষিণ আফ্ৰিকাত ভাৰতীয় উচ্চায়ুক্ত হিচাপে, বান্ধ সম্পৰ্কীয় বিশ্ব আয়োগৰ (WCD) সদস্য হিচাপে আৰু ভাৰতীয় সমবায় সংঘ আৰু সৰ্বভাৰতীয় হস্তশিল্প ব’ৰ্ডৰ (AIHB) সম্পাদক হিচাপে কাৰ্যনিৰ্বাহ কৰিছিল। দক্ষিণ আফ্ৰিকাত পাৰমাণৱিক পৰীক্ষাৰ ক্ষেত্ৰত ভাৰতৰ স্থিতি ফলপ্ৰসূভাৱে ৰক্ষা নকৰাৰ বাবে বাজপেয়ী চৰকাৰে তেওঁক ৰাষ্ট্ৰদূত পদৰপৰা বৰ্খাস্ত পৰে। অৱশেষত তেওঁ ভাৰতীয় জাতীয় কংগ্ৰেছত যোগদান কৰে। ইউপিএ চৰকাৰে তেওঁক মৰণোত্তৰ ভাৱে ভাৰতৰ দ্বিতীয়টি সৰ্ব্বোশ্ৰেষ্ঠ অসামৰিক সন্মান পদ্ম বিভূষণ প্ৰদান কৰে। কিন্তু জৈনে ৰাজ্যিক সন্মানৰ বিৰোধিতা কৰিছিল বুলি কৈ তেওঁৰ পৰিয়ালে এই বঁটা গ্ৰহণ কৰিবলৈ অমান্তি হয়।

জীৱনী

তেওঁৰ ডেকাকালত, ১৯৪২ চনত জৈনে ভাৰত ত্যাগ আন্দোলনত ভাগ লৈছিল। ১৯৪৭ চনৰ ভাৰত বিভাজনৰ সময়ত তেওঁ নৰ্থ (উত্তৰ) দিল্লীৰ কিংছৱে কেম্পত থকা ৰিফিউজী কেম্পৰ দায়িত্ব লৈছিল। তেওঁ কৃষি আৰু কুটিৰ উদ্যোগৰ বাবে সমবায় সমিতিসমূহক ৰিহেবিলাইটেচন শিবিৰত প্ৰৱেশ কৰাত সহায় কৰিছিল। ভাৰতীয় সমবায় সংঘ (আই চি ইউ)ৰ সৈতে স্বেচ্ছাসেৱী সংগঠক হিচাপে তেওঁ দিল্লীৰ পৰা ২০ কিলোমিটাৰ দূৰত্বত ফৰিদাবাদত অৱস্থিত পাকিস্তানৰ শৰণাৰ্থীসকলৰ পুনৰ্বাসন প্ৰকল্পত (rehabilitation project) যোগদান কৰিছিল।

১৯৬৬ চনত তেওঁ গ্ৰাহক সমবায়ৰ দোকানৰ (consumer cooperative stores) শৃংখল স্থাপনৰ নেতৃত্ব দিয়ে, য’ত চহৰত বাস কৰা লোকসকলে উচিত মূল্যত খাদ্য, কাপোৰ আৰু বিভিন্ন সঁজুলি কিনিব পাৰে। ১৯৬৮ চনত তেওঁ এটা সেৱামুখী পৰামৰ্শদাতা প্ৰতিষ্ঠানৰ (service-oriented consulting firm) সহ-প্ৰতিষ্ঠা কৰে।

জৈনে কেইবাটাও উন্নয়ন সংস্থাৰ লগতে চৰকাৰী সমিতি আৰু ব’ৰ্ড, যেনে বিশ্ব বান্ধ আয়োগৰ সৈতে কাম কৰিছিল। আই চি ইউৰ অংশ হিচাপে তেওঁ চেণ্ট্ৰেল কটেজ ইণ্ডাষ্ট্ৰীজ এম্পোৰিয়াম আৰু ছুপাৰ বজাৰ সমবায় ষ্ট’ৰ স্থাপন কৰাত সহায় কৰিছিল।

জৈনৰ পত্নী দেৱীকা জৈন এগৰাকী অৰ্থনীতিবিদ। দুয়ো দুটি পুত্ৰ সন্তানৰ অধিকাৰী। তেওঁলোকে বেংগালুৰুত নিগাজীকৈ থাকিবলৈ লৈছিল। তেওঁলোকৰ পুত্ৰ শ্ৰীনিবাসন জৈন এজন নিউজ এংকৰ, সাংবাদিক আৰু বৰ্তমান এনডিটিভিৰ পৰিচালন সম্পাদক। ১৯৮৯ চনত জৈনে তৃণমূল পৰ্যায়ত ভাৰতত দৰিদ্ৰতা প্ৰতিৰোধৰ বাবে আগবঢ়োৱা তেওঁৰ নিস্বাৰ্থ অৱদানৰ বাবে লোকসেৱা শিতানত মেগছেছে বঁটা লাভ কৰিছিল।

স্বীকৃতি

২০১১ চনত ভাৰত চৰকাৰে চান্দক মৰণোত্তৰভাৱে ভাৰতৰ সৰ্বশ্ৰেষ্ঠ দ্বিতীয় অসামৰিক সন্মান পদ্ম বিভূষণৰ বাবে নিৰ্বাচিত কৰিছিল যদিও জৈন ৰাজ্যিক সন্মানৰ ধাৰণাটিৰ বিৰোধী বুলি কৈ পৰিয়ালে এই বঁটা গ্ৰহণ কৰিবলৈ অস্বীকাৰ কৰিছিল।

গ্ৰন্থপঞ্জী

ডেভেলপমেণ্ট অৱ ডিচেণ্ট্ৰেলাইজড ইণ্ডাষ্ট্ৰিজ ইন ইণ্ডিয়া-প্ৰগ্ৰেছ এণ্ড পাৰ্চপেক্টিভ; গান্ধী মাৰ্গ-২, নং-৬ (ছেপ্টেম্বৰ ১৯৮০):৩০৭-২৯
অবিচুৱেৰি: কমলাদেৱী; ইকনমিক এণ্ড পলিটিকেল ৱিক্‌লি, ২৬ নৱেম্বৰ ১৯৮৮, ২৫২০-২১
পভাৰ্টি, এন্ভাইৰ’মেণ্ট, ডেভেলপমেণ্ট:আ ভিউ ফ্ৰম গন্ধীজ ৱিন্ণ্ড; ইকনমিক এণ্ড পলিটিকেল ৱিক্‌লি, ১৩ ফেব্ৰুৱাৰী ১৯৮৮, ৩১১-২০
পাৱাৰ ট্যু দ্য পিপল:ডিচেণ্ট্ৰেলাইজেচন ইজ আ নেচেচিটি; পলিচি ইছ্যু নং-১, হাইদৰাবাদ:একাডেমী অৱ গান্ধীয়ান ষ্টাডিজ, ১৯৮০
আ টেল অৱ টু প্ৰগ্ৰামচ : দ্য মহাত্মাজ এণ্ড মিচেচ গান্ধীজ; টাইমচ অৱ ইণ্ডিয়া, ২৬ নৱেম্বৰ, ১৯৮৩
(বি ভি কৃষ্ণমূৰ্তি আৰু পি এম ত্ৰিপাঠীৰ সৈতে) গ্ৰাছ ৱিইডাউট ৰুটচ্‌ : ৰুৰেল ডেভেলপমেণ্ট আণ্ডাৰ গভৰ্মেণ্ট Rural Development under Government অচপিচেছ; নতুন দিল্লী:চেজ পাব্লিকেছনচ্‌, ১৯৮৫

তথ্যসূত্ৰ

শ্ৰেণী:মহাত্মা গান্ধী
শ্ৰেণী:মৃত ব্যক্তি
শ্ৰেণী:সাহিত্যিক
শ্ৰেণী:মহাত্মা গান্ধী এডিটাথন, ২০২৫
শ্ৰেণী:ভাৰতৰ ৰাষ্ট্ৰদূত
ৰামধাৰী সিং দিনকৰ

ৰামধাৰী সিং দিনকৰ (২৩ চেপ্তেম্বৰ, ১৯০৮ - ২৪ এপ্ৰিল, ১৯৭৪) আছিল হিন্দী সাহিত্যৰ এগৰাকী মুখ্য লেখক, কবি তথা নিবন্ধকাৰ আৰু স্বাধীনতা সংগ্ৰামী। তেওঁ আধুনিক যুগৰ শ্ৰেষ্ঠ 'বীৰ ৰস'ৰ কবি ৰূপে পৰিচিত। বিহাৰ প্ৰদেশৰ বেগুসৰায় জিলাৰ সিমৰিয়া ঘাটত তেওঁৰ জন্ম হৈছিল। তেওঁ পাটনা বিশ্ববিদ্যালয়ৰ পৰা ইতিহাস, দৰ্শনশাস্ত্ৰ আৰু ৰাজনীতি বিজ্ঞান শিক্ষা আহৰণ কৰিছিল। তেখেতে বঙালী, ইংৰাজী আৰু উৰ্দু ভাষাৰো অধ্যয়ন কৰিছিল।

দিনকৰ স্বাধীনতাৰ পূৰ্বে এজন বিদ্ৰোহী কবিৰূপে প্ৰতিষ্ঠিত হৈছিল আৰু স্বাধীনতাৰ পাছত ৰাষ্ট্ৰকবি নামে জনা গৈছিল। তেওঁ আছিল ছায়াবাদোত্তৰ কবিসকলৰ প্ৰথম প্ৰজন্মৰ কবি। তেওঁৰ কবিতাত এফালে বিদ্ৰোহ, আক্ৰোশ আৰু বিপ্লৱৰ প্ৰভাৱ আৰু আনফালে কোমল প্ৰেমময় অনুভূতিৰ অভিব্যক্তি পৰিলক্ষিত হয়। এই দুই প্ৰবৃত্তিৰ চৰম উৎকৰ্ষ তেওঁৰ কুৰুক্ষেত্ৰ আৰু উৰ্বশী নামৰ কাব্যত পোৱা যায়।

তেখেতৰ কাব্যৰচনা উৰ্বশীয়ে ভাৰতীয় জ্ঞানপীঠ বঁটা লাভ কৰে আৰু কুৰুক্ষেত্ৰ নামৰ কাব্যখনে বিশ্বৰ ১০০টা সৰ্বশ্ৰেষ্ঠ কাব্য সংকলনৰ ভিতৰত ৭৪ স্থান লাভ কৰে।

জীৱন পৰিচয়

দিনকৰৰ জন্ম ১৯০৮ চনৰ ২৩ চেপ্তেম্বৰত বিহাৰৰ অন্তৰ্গত মুংগেৰৰ সিমৰিয়া নামে ঠাইত হৈছিল। পাটনা বিশ্ববিদ্যালয়ৰ পৰা বি.এ. পৰীক্ষাত উত্তীৰ্ণ হৈ এখন বিদ্যালয়ত অধ্যাপক হিচাপে কৰ্মজীৱনৰ পাতনি মেলিছিল। ১৯৩৪ চনৰ পৰা ১৯৪৭ চনলৈ বিহাৰ চৰকাৰৰ সেৱাত উপ-পঞ্জীয়ক আৰু প্ৰচাৰ বিভাগৰ উপনিৰ্দেশক পদত কাম কৰিছিল। ১৯৫০ চনৰ পৰা ১৯৫২ চনলৈ মুজফ্ফৰ কলেজত হিন্দী বিভাগৰ প্ৰধান অধ্যক্ষ আছিল, ভগলপুৰ বিশ্ববিদ্যালয়ৰ উপাচাৰ্য্যৰ পদত কাম কৰিছিল আৰু তাৰ পাছত ভাৰত চৰকাৰৰ হিন্দী উপদেষ্টা হৈছিল।

মুখ্য কৃতিত্বসমূহ

ৰামধাৰী সিং দিনকৰে সামাজিক আৰু আৰ্থিক সমতা আৰু শোষণৰ বিৰুদ্ধে কবিতা ৰচনা কৰিছিল। তেওঁ আছিল এজন প্ৰসিদ্ধ প্ৰগতিবাদী আৰু মানৱতাবাদী কবি, যিয়ে ঐতিহাসিক চৰিত্ৰসমূহ আৰু ঘটনাবোৰক ওজস্বী আৰু প্ৰখৰ শব্দৰে প্ৰকাশ কৰিছিল। তেওঁৰ মহান ৰচনাবোৰৰ ভিতৰত ৰশ্মিৰথী আৰু পৰশুৰাম কী প্ৰতীক্ষা উল্লেখযোগ্য। উৰ্বশীৰ বাহিৰেও দিনকৰৰ বেছিভাগ ৰচনাই বীৰ ৰসাত্মক। ভূষণৰ পাছতেই তেওঁক বীৰ ৰসৰ সৰ্বশ্ৰেষ্ঠ কবি হিচাপে গণ্য কৰা হয়।

সন্মান

কুৰুক্ষেত্ৰৰ বাবে তেওঁ কাশী নগৰী প্ৰচাৰণী সভা, উত্তৰ প্ৰদেশ চৰকাৰ আৰু ভাৰত চৰকাৰৰ পৰা সন্মান লাভ কৰে। ভাৰতৰ প্ৰথম ৰাষ্ট্ৰপতি ডা ৰাজেন্দ্ৰ প্ৰসাদে তেওঁক ১৯৫৯ চনত পদ্মবিভূষণেৰে সন্মানিত কৰে। ভাগলপুৰ বিশ্ববিদ্যালয়ৰ তেতিয়াৰ কুলাধিপতি আৰু বিহাৰৰ ৰাজ্যপাল জাকিৰ হুচেইনে তেওঁক ডক্টৰেট উপাধিৰে সন্মানিত কৰে। ১৯৬৮ চনত ৰাজস্থান বিদ্যাপীঠে তেখেতক "সাহিত্য-চূড়ীমণি"ৰে সন্মানিত কৰিছিল। ১৯৭২ চনত কাব্যৰচনা উৰ্বশীৰ বাবে তেখেতক জ্ঞানপীঠ বঁটাৰে সন্মানিত কৰা হয়। ১৯৫২ চনত তেওঁ ৰাজ্যসভাৰ বাবে নিৰ্বাচিত হৈছিল আৰু একেৰাহে তিনিবাৰকৈ ৰাজ্যসভাৰ সদস্য আছিল।

১৯৮৭ চনৰ ৩০ ছেপ্টেম্বৰত তেওঁৰ ৭৯ত্ম জন্ম বাৰ্ষিকীত তেতিয়াৰ ৰাষ্ট্ৰপতি শংকৰ দয়াল শৰ্মাই শ্ৰদ্ধাঞ্জলি অৰ্পণ কৰিছিল। ১৯৯৯ চনত ভাৰত চৰকাৰে তেওঁৰ স্মৃতিত ডাক টিকটৰ সূচনা কৰিছিল। কেন্দ্ৰীয় তথ্য তথা সম্প্ৰচাৰ মন্ত্ৰী প্ৰিয়ৰঞ্জন দাস মুঞ্চীয়ে তেওঁৰ জন্মশতাব্দীত ৰামধাৰী সিং দিনকৰ-ব্যক্তিত্ব আৰু কৃতিত্ব পুৰস্কাৰৰ সূচনা কৰে।

তথ্যসূত্ৰ

বাহ্যিক সংযোগ

Ramdhari Singh Dinkar at Kavita Kosh
Dinkar at Anubhuti
Dinkar's works in Pdf Format

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:হিন্দী কবি
শ্ৰেণী:হিন্দী গল্পকাৰ
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:পদ্মভূষণ বঁটা বিজয়ী
শ্ৰেণী:জ্ঞানপীঠ বঁটা বিজয়ী
শ্ৰেণী:হিন্দী ভাষাৰ সাহিত্য অকাডেমি বঁটা বিজয়ী